Grim Grinning Ghosts

רוחות אפלות מצחקקות (באנגלית: Grim Grinning Ghosts) הוא שיר הנושא של מתקן הטירה המכושפת וטירת הרוחות בפארקי השעשועים של חברת וולט דיסני. השיר הולחן על ידי באדי בייקר ומילות השיר נכתבו על ידי אקס אנטנסיו.

באטרקציה, מבקרים יוצאים לסיור באחוזה רדופה שבה מדריך רפאים בלתי נראה אומר שיש באחוזה 999 רוחות שמחות, אך תמיד יש מקום לאלף. גרסאות שונות של השיר נשמעות לאורך הסיור, כולל בסצנת בית הקברות הסופית שבה משתתפות כמעט 20 רוחות רובוטיות (audio-animatronics) המציגות סיטואציות משעשעות בעולם הבא.

גרסאות שונות

במתקנים המצויים בדיסנילנד שבקליפורניה, בממלכת הקסם בדיסניוורלד שבפלורידה ובדיסנילנד שבטוקיו מופיעה גרסה זהה של השיר, כאשר בחלק חלק במתקן מופיעה גרסה שונה של השיר מנוגנת על ידי כלי נגינה שונים.

באחוזת רוח הרפאים בדיסנילנד שבפריז ישנה גרסה נפרדת של השיר התואמת את עלילת המתקן המבוססת על סיפורי מערבונים.

הקטע הידוע ביותר הוא חלק השיר המושר על ידי פסלי הרוחות בבית הקברות:

When the crypt doors creak 
And the tombstones quake, 
Spooks come out for a swinging wake. 
Happy haunts materialize, 
And begin to vocalize. 
Grim grinning ghosts come out to socialize.

תרגום:
כאשר דלת חדר הקבורה חורקת
ורועדות המצבות
רוחות מתעוררות ויוצאות לשיר
רוחות שמחות נהפכות גשמיות
ומתחילות להשמיע את שירתן
רוחות אפלות מצחקקות יוצאות ליהנות בחברה

דירוגים ברשימות
כתב עת / ארגוןרשימהדירוגמקורבילבורד100 שירי דיסניוורס הגדולים בכל הזמנים84

הסרט הטירה המכושפת 
כאשר חברת סרטי וולט דיסני הפיקה את הסרט "הטירה המכושפת", מלחין הסרט, מאר מאנסינה התבסס על המנגינה בהלחנת פסקול הסרט.

קישורים חיצוניים

 ההיסטוריה של השיר מאתר "דום באגיז" - "מרכבות האבדון"

 הערות שוליים 

קטגוריה:דיסנילנד
קטגוריה:דיסניוורלד
קטגוריה:דיסנילנד טוקיו
קטגוריה:דיסנילנד פריז
קטגוריה:שירי ליל כל הקדושים
קטגוריה:שירים על רוחות רפאים
קטגוריה:שירים על תחבורה
קטגוריה:שירי דיסני
קטגוריה:סינגלים בהוצאת וולט דיסני רקורדס